ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2013-02-28 Nr. Tp-3
Šakiai


Posėdis įvyko 2013-02-28 1000- 1120 val.

Posėdžio pirmininkė – Rima Rauktienė.


Posėdžio sekretorė – Inga Kanapeckienė.


Į rajono tarybą išrinkti 25 nariai (kvorumas - 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Spaudoje buvo paskelbta darbotvarkė, kurioje buvo 18 klausimų. Tačiau komitetų posėdžių metų buvo pasiūlyta klausimus Nr. 19 „Dėl uždarosios akcinės bendrovės ir Nr. 20 „Dėl įpareigojimo UAB „Šakių vandenys“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas“ bei klausimą, kuris išdalintas prieš pat tarybos posėdžio pradžią, Nr. 21 „Dėl Juozo Bertašiaus neatvykimo į darbą darbdavio leidimu“ įtraukti į darbotvarkę. 

Darbotvarkę siūlau pakeisti. Klausimą, kurio numeris 21 „Dėl Juozo Bertašiaus neatvykimo į darbą darbdavio leidimu“, prašau svarstyti pirmuoju. 


NUSPRĘSTA. Patvirtinti posėdžio darbotvarkę su pakeitimais ir papildymais. 

BALSAVO: „už“ – 24. 


Juozas Bertašius. Norėčiau tarybai ir visiems kurie čia susirinkę perskaityti pareiškimą. Gerbiami Šakių rajono savivaldybės tarybos nariai, bendrapartiečiai. 2013 m. vasario 26 d. kreipiausi į visus Šakių rajono gyventojus. Taip pat ir į Jus. Neabejoju, kad Jums žinomas mano kreipimosi tekstas. Nuoširdžiai tikiu, kad Jūs suprantate šį mano žingsnį ir pritariate jam, kaip vieninteliam teisingam šioje situacijoje. Darbas puse rankos ir su apribojimais nei šis nei tas, o nors ir nepagrįstų, bet kaltinimų mano atžvilgiu kėlimas savaime juodins savivaldybę, o tai negelbės niekam. Atsistatydinimas tarsi geriausia išeitis, tačiau tai reikš, kad aš bėgu nuo atsakomybės, tiek Jums tiek ir visam rajonui šiuo atveju nusiplauti juodos dėmės negalėsiu ne tik aš, bet ir visas Šakių rajonas. Apsvarstęs visas moralines, organizacines, teisines aplinkybes, priėmiau sprendimą išeiti nemokamų atostogų. Tai reikštų, kad nepabėgu nuo atsakomybės ir savo problemų rajonui neužkraunu. Manau, kad nemokamos atostogos visiems racionaliausia išeitis. Juolab kad savo atostogų laiką esu pasiryžęs aukoti Šakių rajonui, jo problemoms, bendravimui su žmonėmis ir pagal poreikį visokeriopa pagalba Jums. Noriu Jus užtikrinti, kad būdamas nemokamose atostogose esu pasiruošęs padėti savo žiniomis, patarimu ar nuomone, jeigu tik kažkam iš Jūsų to reikės. Dar kartą visiems dėkoju už supratimą ir palaikymą. Linkiu susitelkimo, Jums tenkančios atsakomybės suvokimo, konstruktyvaus ir produktyvaus darbo. Kadangi sutarėme, kad klausimą paskutinį svarstysime pirmuoju, tai aš nusišalinu nuo pirmininkavimo ir pareigas perduodu pavaduotojai Rimai Rauktienei. 

DARBOTVARKĖ:


1. Dėl Juozo Bertašiaus neatvykimo į darbą darbdavio leidimu. 


2. Dėl rajono savivaldybės tarybos Kontrolės komiteto 2012 metų veiklos ataskaitos. 


3. Dėl darbo grupės sudarymo. 

4. Dėl žemės sklypo suformavimo Šakių seniūnijoje, Valiulių  kaime, detaliojo plano tvirtinimo. 


5. Dėl rajono savivaldybės tarybos 2008 m. kovo 27 d. sprendimo Nr. T-71 dalinio pakeitimo. 


6. Dėl pritarimo rajono savivaldybės vykdomų visuomenės sveikatos priežiūros funkcijų įgyvendinimo 2012 metų ataskaitai.  


7. Dėl Zyplių dvaro sodybos arklidžių pastate teikiamos paslaugos tarifo nustatymo. 


8. Dėl rajono savivaldybės aplinkos apsaugos rėmimo specialiosios programos 2012 m. priemonių vykdymo ataskaitos ir rajono savivaldybės aplinkos apsaugos rėmimo specialiosios programos 2013 m. priemonių vykdymo sąmatos tvirtinimo.  


9. Dėl Šakių rajono meno mokyklos mokytojų atestacijos komisijos tvirtinimo. 



10. Dėl rajono savivaldybės kūno kultūros ir sporto rėmimo fondo nuostatų tvirtinimo. 



11. Dėl rajono savivaldybės administracijos seniūnijų 2013 metų veiklos programų tvirtinimo. 



12. Dėl  rajono savivaldybės 2013 metų programų tvirtinimo.   



13. Dėl rajono savivaldybės 2013 metų biudžeto tvirtinimo. 




14. Dėl ilgalaikės paskolos ėmimo. 



15. Dėl ilgalaikės paskolos iš valstybės vardu pasiskolintų lėšų investiciniams projektams finansuoti ėmimo. 



16. Dėl negyvenamųjų patalpų, esančių Šakiuose, V.Kudirkos g. 64, perdavimo laikinai neatlygintinai valdyti ir naudotis asociacijai sutrikusio intelekto žmonių globos bendrijai „Šakių viltis“. 



17. Dėl rajono savivaldybės negyvenamųjų patalpų, esančių Šakiuose, Bažnyčios g. 37, nuomos sutarties sudarymo naujam terminui. 




18. Dėl rajono savivaldybės negyvenamųjų patalpų, esančių Lukšių seniūnijoje, Liepalotų kaime, Mokyklos g. 35, nuomos sutarties sudarymo naujam terminui. 



19. Dėl turto perdavimo. 


20. Dėl uždarosios akcinės bendrovės „Šakių šilumos tinklai“ 2013-2015 m. investicijų plano suderinimo


21. Dėl įpareigojimo UAB „Šakių vandenys“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas.
Toliau sprendimų svarstyme ir balsavime dalyvauja 23 rajono savivaldybės tarybos nariai. 
 

1. SVARSTYTA. Juozo Bertašiaus neatvykimo į darbą darbdavio leidimu klausimas. 


Pranešėjas Edmundas Krištolaitis, rajono savivaldybės tarybos sekretorius. 

Rima Rauktienė. Svarstant šį klausimą noriu perskaityti Juozo Bertašiaus pateiktą prašymą. „Atsižvelgdamas į susiklosčiusią situaciją bei vadovaudamasis Lietuvos Respublikos vietos savivaldos įstatymo 19 straipsnio 11 dalimi, Lietuvos Respublikos Darbo kodekso 143 straipsnio 2 dalies 2 punktu, prašau leisti neatvykti į darbą administracijos leidimu, nuo 2013 m. vasario 28 d. trijų mėnesių laikotarpiui“. 

NUSPRĘSTA. Pritarti sprendimo projektui (sprendimas Nr. T-41).


BALSAVO: „už“ – 22, „susilaikė: - 1. 


2. SVARSTYTA. Rajono savivaldybės tarybos Kontrolės komiteto 2012 metų veiklos ataskaitos klausimas. 


Pranešėjas Edmundas Rinkevičius, tarybos narys. Kontrolės komitetas privalo teikti ataskaitą už praėjusių metų veiklą. Šiai ataskaitai 2013 m. sausio 24 d. yra pritaręs Kontrolės komitetas. 

NUSPRĘSTA. Pritarti sprendimo projektui (sprendimas Nr. T-42).


BALSAVO: „už“ – 22. 

 
3. SVARSTYTA. Darbo grupės sudarymo klausimas. 


Pranešėjas Edmundas Krištolaitis, rajono savivaldybės tarybos sekretorius. 

Ramutė Alytė Bastienė. Švietimo, kultūros ir sporto komitete buvo pasiūlyta į komisijos sudėtį įtraukti mero pavaduotoją Rimą Rauktienę. 


Rima Rauktienė. Aš tam neprieštarauju. Balsavimui iš karto teikiu sprendimą su pataisomis įrašant į sprendimo projektą „Rima Rauktienė“. 

NUSPRĘSTA. Pritarti sprendimo projektui įrašant žodžius „Rima Rauktienė – rajono savivaldybės tarybos narė“ (sprendimas Nr. T-43).


BALSAVO: „už“ – 22. 


4. SVARSTYTA. Žemės sklypo suformavimo Šakių seniūnijoje, Valiulių  kaime, detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja. 


NUSPRĘSTA. Pritarti sprendimo projektui (sprendimas Nr. T-44).


BALSAVO: „už“ – 23 (vienbalsiai). 


5. SVARSTYTA. Rajono savivaldybės tarybos 2008 m. kovo 27 d. sprendimo Nr. T-71 dalinio pakeitimo klausimas.


Pranešėja Daina Bagdonienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-45).


BALSAVO: „už“ – 22.

6. SVARSTYTA. Pritarimo rajono savivaldybės vykdomų visuomenės sveikatos priežiūros funkcijų įgyvendinimo 2012 metų ataskaitai klausimas.


Pranešėja Daina Bagdonienė, rajono savivaldybės administracijos vyriausioji specialistė.

Edmundas Rinkevičius. Ataskaitoje pateikiami duomenys, kad susirgimai tuberkulioze, ypač tarp moksleivių, labai auga. Kokia numatoma prevencija?


Daina Bagdonienė. Kelinti metai rajone vykdoma programa, pagal kurią aktyviai tiriami vaikai ir šeimos nariai. Kasmet vykdomi tuberkulino mėginiai 7 mėtų amžiaus vaikams bei rizikos grupės nariams. 

Edmundas Rinkevičius. Ar tyrimai atliekami mokyklose?


Daina Bagdonienė. Taip. 


Edmundas Rinkevičius. Jie atliekami savanoriškai ar yra privalomi?


Daina Bagdonienė. Vaikui pradedančiam lankyti mokyklą šis tyrimas yra privalomas. 

NUSPRĘSTA. Pritarti sprendimo projektui (sprendimas Nr. T-46).


BALSAVO: „už“ – 23 (vienbalsiai). 


7. SVARSTYTA. Zyplių dvaro sodybos arklidžių pastate teikiamos paslaugos tarifo nustatymo klausimas.

Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-47).


BALSAVO: „už“ – 23 (vienbalsiai). 


8. SVARSTYTA. Rajono savivaldybės aplinkos apsaugos rėmimo specialiosios programos 2012 m. priemonių vykdymo ataskaitos ir rajono savivaldybės aplinkos apsaugos rėmimo specialiosios programos 2013 m. priemonių vykdymo sąmatos tvirtinimo klausimas. 

Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-48).


BALSAVO: „už“ – 22, „susilaikė“ - 1. 


9. SVARSTYTA. Šakių rajono meno mokyklos mokytojų atestacijos komisijos tvirtinimo  klausimas.


Pranešėja Vyda Pranckevičienė, Švietimo ir sporto skyriaus vedėja.

Henrikas Zaremba. Ūkio komitetas siūlė komisijos pirmininku skirti Elvydą Pauliukėną. 


Vyda Pranckevičienė. Pagal tvarką komisijos pirmininku skiriamas įstaigos vadovas. 

NUSPRĘSTA. Pritarti sprendimo projektui (sprendimas Nr. T-49).


BALSAVO: „už“ – 21 „susilaikė“ - 2. 


10. SVARSTYTA. Rajono savivaldybės kūno kultūros ir sporto rėmimo fondo nuostatų tvirtinimo klausimas.


Pranešėja Vyda Pranckevičienė, Švietimo ir sporto skyriaus vedėja. Sveikatos ir socialinės politikos komiteto posėdžio metu buvo pasiūlyta papildyti 4 punktą ir jį išdėstyti taip: „fondas organizuoja kasmet, fondo biudžetą sudaro savivaldybės lėšos, privačios lėšos, Europos Sąjungos struktūros fondų lėšos ir kt.“, 9.2. punktą siūloma išbraukti. Švietimo, kultūros ir sporto komitete buvo pasiūlyta 19 punkte išbraukti sakinį „Komisijos sudėtyje negali būti paraiškas teikiančių sporto Organizacijų atstovai“. 

Irena Haase. 2 punkte rašoma, kad fondas skirtas skatinti Šakių rajone pagal Lietuvos Respublikos asociacijų, viešųjų įstaigų organizacijų, kurios instituciškai atskirtos nuo valstybės ir savivaldybės valdžios struktūrų, dalyvavimą aktyvioje sportinėje veikloje. Kokios asociacijos gali dalyvauti lėšų skirstyme? Visos Lietuvos ar tik Šakių rajono?


Dalius Jasevičius. Dalyvauti galės rajone įsteigti sporto klubai. 


Irena Haase. Jeigu aš turiu įregistravusi Jurbarke sporto klubą ir noriu aktyviai dalyvauti Šakių rajone, aš galiu teikti paraišką?


Dalius Jasevičius. Paraiškas galima teikti tik mūsų rajone registruotiems sporto klubams. 


Kęstutis Smirnovas. Šį punktą reikia papildyti žodžių „registruotiems“ ir bus viskas gerai. Sveikatos ir socialinės politikos komiteto posėdžio metu pasiūlė  9.2. punktą išbraukti. Aš siūlau šio punkto neišbraukti. 

Dalius Jasevičius. Motyvas buvo toks, kad nenutiktų taip, kad didelė pinigų suma neatitektų teisėjų ir sekretoriato maitinimui. 


Darius Mikelionis. Fondas susijęs su visuomenine veikla. Visuomeninė veikla dažniausia pagrįsta savanoriška veikla. 


Valdas Stankūnas. Manau, šis punktas įrašytas vadovaujantis Kūno kultūros ir sporto departamento nuostatomis. Organizuojant varžybas nemažą dalį išlaidų sudaro išlaidos teisėjams ir tai sudaro nemažai sunkumų organizuojant varžybas. Aš siūlau šį punktą palikti. 

Edmundas Rinkevičius. Fondas skiriamas Šakių rajone registruotoms asociacijoms. Tačiau tiksluose rašoma, kad fondo tikslas – finansuojant Organizacijų veiklos projektus skatinti gyventojų dalyvavimą sportinėje veikloje, sudaryti palankias galimybes sportinių renginių organizavimui Šakių rajone. Koks yra tikslas finansuoti tik Šakių rajono asociacijas? Tikslas yra tai, kad skatinti sportinę veiklą Šakių rajone. Manau, kad apribojimas, kad registruotiems tik Šakių rajone, nėra reikalingas. 


Dalius Jasevičius. Sportinės veiklos organizavimas Šakių rajone, tai ir yra skatinimas Šakių rajono sportinių organizacijų, kad jos labiau įsijungtų į sportinę veiklą. 


Kęstutis Smirnovas. Reikia skatinti Šakių rajono organizacijas. Kalbant apie 9.2. punktą, norėdami vesti renginį, teisėjai turi turėti licencijas ir iš federacijos reikia gauti leidimą. 


Irena Haase. Aš, manau, kad 9.2. punktas turėtų likti. Klubai, kurie samdosi teisėjus ir sekretoriatą išleidžia tam nemažai pinigų. 


12 punkte rašoma, kad finansuojamas tik vienas vienos Organizacijos projektas, atitinkantis Fondo nuostatus. Finansuojami tik tie, kurie laimi pateikto projekto konkursą. 22.1. ir 22.2 punktuose rašoma, kad projekto ir projekto veikla turi atitikti konkurso nuostatams, konkurso prioritetams. Taip pat 13 punkte rašoma, kad kartą per metus spaudoje ir Šakių rajono savivaldybės interneto svetainėje skelbiama apie konkursą ir paraiškų priėmimo pradžią ir pabaigą. Skelbime nurodomas paraiškų priėmimo terminas ir adresas, kuriuo projektai turi būti teikiami. Toliau kalbama apie vertinimą pagal atitikimą konkurso nuostatoms. Nėra aišku, kur bus paskelbti konkurso nuostatai, kas nuostatus turi rengti? Kokie bus vertinimo kriterijai? 

Rima Rauktienė. Kadangi siūloma sprendimo projektą patikslinti, kad jis taptų aiškesnis, siūlau šį sprendimo projektą atidėti.  

NUSPRĘSTA. Atidėti sprendimo projektą.


11. SVARSTYTA. Rajono savivaldybės administracijos seniūnijų 2013 metų veiklos programų tvirtinimo klausimas.


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-50).


BALSAVO: „už“ – 22, „susilaikė“ - 1. 
Iš posėdžių salės išvyko tarybos narė Irena Haase. Toliau sprendimų svarstyme ir balsavime dalyvauja 22 tarybos nariai. 

12. SVARSTYTA. Rajono savivaldybės 2013 metų programų tvirtinimo klausimas.


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-51).


BALSAVO: „už“ – 22 (vienbalsiai). 


13. SVARSTYTA. Rajono savivaldybės 2013 metų biudžeto tvirtinimo klausimas.


Pranešėja Egidija Grigaitienė, Biudžeto it turto skyriaus vedėja.

Edmundas Rinkevičius. Gelgaudiškio kultūros centras pritraukia papildomai išorinių lėšų apie 100 tūkst. Lt. Siūlau nustatyti ribą savarankiškiems kultūros centrams, kurie turėtų pritraukti minimumą lėšų, o nuo kiekvieno papildomo išorinio lito savivaldybė prisidėtų nuo 50 iki 70 centų. Tarkime, pritraukiama 100 tūkst. Lt, tai savivaldybė prisidėtų 50 arba 70 tūkst. Lt. Tie pinigai turėtų eiti ne įstaigos vadovui, o pačiai įstaigai, ir pati įstaiga turėtų priimti sprendimus, ką jiems daryti su tomis lėšomis. Atsakomybė ir galimybė turi būti sudaryta. Iki metų vidurio likus trims mėnesiams sudarykite darbo grupę ir padarykite taip, kad finansuotume ne funkciją, o tikslą. Tikslas yra, kad miesteliuose, kaimuose vyktų renginiai. 


Rima Rauktienė. Darbo grupę siūlote sudaryti tarybai?


Edmundas Rinkevičius. Manau, kad ne vien tik tarybos. Yra kultūros centrai. 


Egidija Grigaitienė. Įstaigos, kurios užsidirba daugiau pajamų, lėšas naudoja įstaigos veiklai. 


Nuo pirminio biudžeto varianto yra tokie pakeitimai: dalis švietimo įstaigoms aplinkos tvarkymui skirtų lėšų perskirstyta kitu principu, nedidinat bendros asignavimų sumos. Skolinimosi limitas padidintas 110 tūkst. Lt, savivaldybės teritorijoje renkamų planas padidintas 7,9 tūkst. Lt, Sporto klubams skirta papildomai 10 tūkst. Lt mažinant administracijos direktoriaus rezervą.    


NUSPRĘSTA. Pritarti sprendimo projektui (sprendimas Nr. T-52).


BALSAVO: „už“ – 21, „susilaikė“ - 1. 


14. SVARSTYTA. Ilgalaikės paskolos ėmimo klausimas.


Pranešėja Egidija Grigaitienė, Biudžeto it turto skyriaus vedėja. 1 punkte vietoj įrašytų skaičių „2,2“ siūlau įrašyti „2,23“. 

NUSPRĘSTA. Pritarti sprendimo projektui įrašant skaičius „2,23“ (sprendimas Nr. T-53).


BALSAVO: „už“ – 22 (vienbalsiai). 


15. SVARSTYTA. Ilgalaikės paskolos iš valstybės vardu pasiskolintų lėšų investiciniams projektams finansuoti ėmimo klausimas.


Pranešėja Egidija Grigaitienė, Biudžeto it turto skyriaus vedėja.  

NUSPRĘSTA. Pritarti sprendimo projektui (sprendimas Nr. T-54).

BALSAVO: „už“ – 22 (vienbalsiai).

16. SVARSTYTA. Negyvenamųjų patalpų, esančių Šakiuose, V. Kudirkos g. 64, perdavimo laikinai neatlygintinai valdyti ir naudotis asociacijai sutrikusio intelekto žmonių globos bendrijai „Šakių viltis“ klausimas.


Pranešėja Egidija Grigaitienė, Biudžeto it turto skyriaus vedėja.

NUSPRĘSTA. Pritarti sprendimo projektui (sprendimas Nr. T-55).


BALSAVO: „už“ – 22 (vienbalsiai).

17. SVARSTYTA. Rajono savivaldybės negyvenamųjų patalpų, esančių Šakiuose, Bažnyčios g. 37, nuomos sutarties sudarymo naujam terminui klausimas.


Pranešėja Egidija Grigaitienė, Biudžeto it turto skyriaus vedėja.

NUSPRĘSTA. Pritarti sprendimo projektui (sprendimas Nr. T-56).


BALSAVO: „už“ – 22 (vienbalsiai). 


18. SVARSTYTA. Rajono savivaldybės negyvenamųjų patalpų, esančių Lukšių seniūnijoje, Liepalotų kaime, Mokyklos g. 35, nuomos sutarties sudarymo naujam terminui klausimas.


Pranešėja Egidija Grigaitienė, Biudžeto it turto skyriaus vedėja.

NUSPRĘSTA. Pritarti sprendimo projektui (sprendimas Nr. T-57).


BALSAVO: „už“ – „už“ – 22 (vienbalsiai). 


19. SVARSTYTA. Turto nurašymo klausimas.


Pranešėja Egidija Grigaitienė, Biudžeto it turto skyriaus vedėja.

Bernardinas Petras Vainius. Aiškinamajame rašte rašoma, kad turtas turi būti likviduotas. Kaip bendruomenės pirmininkas nenorėčiau, kad būtų ardomi skverai bei keliai. 


Egidija Graigaitienė. Trasų, manau, kad niekas neardys. 

NUSPRĘSTA. Pritarti sprendimo projektui (sprendimas Nr. T-58).


BALSAVO: „už“ – 22 (vienbalsiai).
Iš posėdžių salės išvyko tarybos narys Kęstutis Smirnovas. Toliau sprendimų svarstyme ir balsavime dalyvauja 21 tarybos narys. 

20. SVARSTYTA. Uždarosios akcinės bendrovės „Šakių šilumos tinklai“ 2013-2015 m. investicijų plano suderinimo klausimas.


Pranešėjas Kęstutis Kuncaitis, Ūkio skyriaus vedėjas.

Edmundas Rinkevičius. Jeigu mes patvirtiname investicijų programą, kokia bus galutinė kaina? 


Kęstutis Kuncaitis. Bazinė kaina nustatoma kas treji metai. Tai bazinė kaina bus nustatinėjama 2014 metais. Pasakyti, kokia bus kaina, yra sudėtinga. 


Edmundas Rinkevičius. Dėl ko daroma investicija?


Kęstutis Kuncaitis. Todėl, kad pagal Šilumos ūkio įstatymą šį planą turi tvirtinti ne tik taryba, bet ir Kainų ir energetikos komisija. 


Laimutis Kasparavičius. Šilumos kaina, jeigu nereikėtų grąžinti bankui paskolos, pigtų apie 5 centus. Kadangi reikės grąžinti bankui paskolą, tai kaina pigs apie 1 centą.  

NUSPRĘSTA. Pritarti sprendimo projektui (sprendimas Nr. T-59).


BALSAVO: „už“ – 20, „susilaikė“ - 1. 


21. SVARSTYTA. Įpareigojimo UAB „Šakių vandenys“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas klausimas.


Pranešėjas Kęstutis Kuncaitis, Ūkio skyriaus vedėjas. 

Vaidas Balčiūnas. Kad gyventojai nepatirtų jokių finansinių išlaidų, išmokėti jų namui padarytas investicijas bendra komunalinių mokesčių surinkimo tvarka sutaupytomis už energiją lėšomis. Kokios tai sutaupytos komunalinių mokesčių lėšos? Kam bus mokamas šis mokestis? 


Kęstutis Kuncaitis. Šilumos tinklams vartotojas mokės pagal šilumos apskaitos parodymus ir pagal galiojančią šilumos kainą. Likusią dalį pasiima administratorius, iš kurios bus dengiama paskola, kuri bus paimta administratoriaus vardu. 

Darius Mikelionis. Ar yra galimybė tarybos nariams gauti palyginamąją informaciją apie renovuotus namus? Kokie kaštai buvo iki namo renovacijos ir kokie renovavus? Kiek kainuoja apšildyti kvadratinį metrą renovuotame name ir koks yra brangiausias kvadratinis metras nerenovuotame name? 


Kęstutis Kuncaitis. Šiandien turime tik vieną namą, kuris atitinka renovavimo sąlygas. 


Henrikas Zaremba. Ūkio skyrius gavęs visą informaciją. Ten nurodyta, kiek yra daugiabučių namų, kiek gauna asmenų kompensacijas, kiek sunaudota šiluminės energijos vienam kvadratiniam metrui. Galima išdalinti šią informaciją tarybos nariams. 


Darius Mikelionis. Norėčiau, kad būtų pateikta informacija apie Kęstučio g. 21 name naudojamus kaštus iki renovacijos ir po renovacijos. 

NUSPRĘSTA. Pritarti sprendimo projektui (sprendimas Nr. T-60).


BALSAVO: „už“ – 21 (vienbalsiai).
***


Violeta Simonavičienė. Tėvynės Sąjungos – Lietuvos Krikščionių demokratų frakcija Šakių rajono savivaldybės taryboje pateikiame 2013 m. vasario 28 d. pareiškimą, dėl Lietuvos Respublikos Seimo nario Mindaugo Basčio (pridedama). 

